১- হযরত আনাস (রাঃ) থেকে বর্ণিত রাসুলুল্লাহ সাল্লালাহু আলাইহি ওয়া সাল্লাম বলেছেন- আল্লাহ সুবহানাতায়ালা বলেন, হে বনী-আদম! তুমি আমাকে যতক্ষন ডাকবে আর যতক্ষণ আশা করবে, আমি তোমার কৃত গুনাহ সমূহ ক্ষমা করে দিব, আমি কারো পরোয়া করি না। হে বনী-আদম! যদি তোমার গুনাহ ঊর্ধব আকাশের সমান হয় আর তুমি আমার কাছে ক্ষমা প্রার্থনা কর, আমি তোমাকে ক্ষমা করে দিব। হে বনী-আদম! তুমি যদি পৃথিবী সমান গুনাহের বোঝা নিয়ে আমার কাছে আস যে অবস্থায়  তুমি আমার সাথে কাউকে শরীক করো না, তবে আমিও তোমার জন্য পৃথিবীসম ক্ষমা নিয়ে আসবো।- (তিরমিযী শরীফ, মুসনাদে আহমেদ)